Danone
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Danone er et fransk næringsmiddelkonsern og et av verdens ledende produsenter av blant annet ferske melkeprodukter, flaskevann (Evian), kjeks og kornprodukter. Selskapet ble grunnlagt i 1966 som Boussois-Souchon-Neuvesel (BSN), og fikk sitt nåværende navn i 1994. I 2019 hadde Danone en omsetning på omtrent 30 milliarder dollar med rundt 100 000 ansatte. Hovedkvarteret ligger i Paris, Frankrike.
Historikk BSN var opprinnelig en glassprodusent, dannet ved sammenslutning av to andre selskap. De utvidet etter hvert med drikkevareproduksjon, og etter sammenslutning med Gervais-Danone i 1973, omfattet konsernet en variert næringsmiddelproduksjon med en rekke kjente merkevarer. I perioden 1970–2002 bedrev selskapet også stor bryggerivirksomhet, blant annet av ølmerket Kronenbourg. Les mer i Store norske leksikon næringsmidler meieri økonomi og næringsliv i Frankrike Eksterne lenker Danones nettsider